《赓南塘桂吟》
宋代·卫宗武

卉木摇落如齿牙，红紫净尽无浮花。
秋芳俄从天上至，人世有香谁敢夸。
累累金粟叠为蕊，风韵别自成一家。
葱葱绿玉不乞讨色，岁寒气节何以加。
滋荣岂但压众植，纤巧直可凌春华。
一枝才折闻四表，芬敷发达其无涯。
看花花好时亦好，到眼不觉忘声嗟。
君家乔木知几载，世世封植今弥嘉。
来章璀璨耀珠璧，行墨遒劲飞龙蛇。
我营小圃富灵种，丹犀列树尤豪奢。
虚堂中夜忽生白，扶疏清影来窗纱。
世间万事等尘土，何苦闭缩如藏蜗。
只今有酒烂醉广寒下，但恨无鼓可作渔阳挝。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。